钦定古今图书集成/明伦汇编/人事典/第060卷 > 《杂诗二首》张翰
## 钦定古今图书集成/明伦汇编/人事典/第060卷 > 《杂诗二首》张翰

《暮春》和气应，白日照园林。青条若总翠，黄华如散金。
嘉卉亮有观，顾此难久耽。延颈无良涂，顿足托幽深。
荣与壮俱去，贱与老相寻。欢乐不照颜，惨怆发讴吟。
讴吟何嗟及，古人可慰心。

又

东邻有一树，三纪裁可拱。无花复无实，亭亭云中竦。
隙禽不为巢，短翮莫肯任。忽有一飞鸟，五色杂英华。
一鸣众鸟至，再唱众鸟罗。长鸣摇羽翼，百鸟互相和。

晓霜枫叶丹，夕曛岚气阴。节往戚不浅，感来念已深。
羁雌恋旧侣，迷鸟怀故林。含情尚劳爱，如何离赏心。
抚镜华缁鬓，揽带缓促衿。安排徒空言，幽独赖鸣琴。